Viljo Einar Tuompo

Viljo Einar Tuompo (født 23. september 1893 i Borgnäs, død 25. november 1957 i Helsingfors) var en finsk jäger og general. Han er mest kjent for sin rolle som sjefen for Nord-Finlands Gruppe (Pohjois-Suomen Ryhmä) under vinterkrigen.

 Biografi 
 Tidlig karriere 
Tuompo ble født i en bondefamilie i Borgnäs. Han var sønn av Johan Erik Tuompo og Ida Fredika Mikkonen. Etter å ha bestått avgangseksamen fra videregående skole i 1912 startet han å studere filosofi, naturvitenskap, historie og språk ved Helsingfors universitet og ble uteksaminert i 1915. I 1913 arbeidet han for Perä-Pohjolan kansanopiston og i 1914 som journalist for avisen Tornionlaakso.

Den  27. februar 1915 forlot han Finland, og i mars meldte han seg til Jäger-opplæringen i Tyskland. Mellom 1915 og 1918 ble han ble trent opp som del av den 27. kongelige prøyssiske jägerbataljon (på tysk Königlich Preussisches Jägerbataillon Nr. 27 og på finsk Jääkäripataljoona 27), hvor han i 1916 og 1917 deltok i bataljonens kamper mot russerne på østfronten. Som jäger ble han forfremmet til graden Zugführer.

I den finske borgerkrigen hadde han kommandoen over 2. komppania, som ved forskjellige stadier tilhørte 3. og 4. jääkärirykmentti. Etter borgerkrigen skrev han om de finske jägernes historie i verkene Suomen jääkärit I, Suomen jääkärit II, arbeidet for Suomen Sotilasaikakauslehden, Suomen vapaussota og var sjef for organisasjonen for krigsinvalide jägere mellom 1936 og 1939.

Etter krigen var han 2. Divisioonas stabssjef, og sjef for Savon jääkärirykmenttii. Senere var han sjef for Polkupyöräpataljoona 2, og deretter returnerte til en stabsjobb. I 1935 var han sjef for grenseforsvaret, og i 1939 ble han utnevnt til sjef for 1. Divisioona.

 Vinterkrigen 
Ved utbruddet av vinterkrigen den 30. november 1939 var Öhquist sjef for Pohjois-Suomen Ryhmä, som var ansvarlig for forsvaret av grensen mellom Petsamo i nord til Ilomants i sør. Til tross for mangel på alt fra tropper til ammunisjon og andre forsyninger, var styrkene som stod under hans kommando i stand til å utslette de sovjetiske invasjonsstyrkene ved Suomussalmi i desember 1939 og januar 1940.

 Senere karriere 
Etter vinterkrigen var han fra 1940 til 1941  sjef for grensevaktene. Fra 1941 til 1944 var han sjef for kommandostaben ved den finske overkommandoen. I 1941 ble han forfremmet til generalløytnant. Etter krigen arbeidet han som bankfunksjonær.

Tuompo døde i 1957.

 Se også 
 Vinterkrigen

Referanser

Kategori:Finske generaler
Kategori:Personer fra Borgnäs